Lydia Emerencia

Lydia Angela Emerencia (☆ 1954 na Aruba) ta un sientífiko, dirigente i polítiko arubiano-hulandes. E tabata gezaghebber di Boneiru for di 2012 te ku 2014.

 Bida i karera 
Emerencia a nase na Aruba den un famia grandi. Su mama tabata di Aruba i su tata di Boneiru. E tin dos titulo di doktor den siensia sosial, un di Universidat di Utrecht i un di Universidat Radboud na Nijmegen. 

Despues di e fundashon na 1990 di e Instituto Pedagogico Arubano (IPA), un instituto di formashon públiko, na nivel di HBO, pa maestro den enseñansa infantil, básiko i sekundario, el a wòrdu empleá, promé komo dosente di pedagogia i despues komo direktor.Amigoe, IPA levert eerste leerkrachten, 6 di yüli 1994, pag. 4 For di 2002 te ku 2010 e tabata rektor na Universidat di Aruba i a bira direktor di e sentro di investigashon i desaroyo ei na 2010.RCN, Lydia Emerencia, nieuwe gezaghebber van Bonaire, yanüari 2012

Dia 1 di aprel 2012 el a asumí e funshon di gezaghebber di Boneiru, komo susesor di Glenn Thodé. Na fin di novèmber 2013 el a entregá su retiro, despues ku un moshon di deskonfiansa kontra dje a wòrdu aprobá.Caribisch Nederland, Emerencia moet zich verdedigen in openbaar debat, 12 juli 2013NRC, Gezaghebber Bonaire dient ontslag in, 29 di novèmber 2013 Finalmente el a keda te 1 di mart 2014.Amigoe via Bonaire.nu, Gezaghebber blijft Bestuurscollege en Eilandsraad Bonaire voorzitten, 6 di yanüari 2014 Edison Rijna a asumí su tareanan (inicialmente komo remplasante) dia 1 di mart.Rijksdienst Caribisch Nederland, Edison Rijna benoemd tot waarnemend gezaghebber Bonaire, febrüari 2014

Na ougùstùs 2014 el a kuminsá traha komo direktor interino di SGB. Aki su tarea tabata pa hiba e kalidat di diferente departamento na nivel hulandes. E inovashonnan imponé for di Den Haag a kousa hopi disturbio entre e empleadonan. Riba 3 di mart 2016 el a baha for di su funshon, poko promé ku e fin di su término.Caribisch Netwerk, Directeur SGB vroegtijdig weg, 3 di mart 2016

For di aña 2012 e tabata miembro di direktiva di fundashon Prins Bernhard Cultuurfonds Caribisch Gebied (PBCCG, awendia Cultuurfonds Caribisch Gebied), na nòmber di Boneiru.PBCCG, Lydia Emerencia blijft bestuurslid PBCCG

Category:Hende
:Category:Polítiko di Boneiru